19-ஆம் நூற்றாண்டின் பிற்பகுதியில், இந்தப் புகழ்பெற்ற காலனித்துவ காலத்துப் பூங்கா, "ஆல்பிரட் வென்னிங்" என்னும், பிரித்தானிய "சிலாங்கூர்" மாநிலப்ப்பொருளாளர் சிந்தனையில் உதித்ததாகும். 1888 ஆம் ஆண்டில், வெனிங் ஒரு தாவரவியல் பூங்கா "சன்ஜீ ப்ராஸ் ப்ராஸ்" பள்ளத்தாக்கில் கட்டப்பட வேண்டும் என்று பரிந்துரைத்தார், மற்றும் பிரித்தானிய குடியுரிமை அமைச்சர் "பிராங்க் ஸ்வெட்டென்ஹாம்" இந்த திட்டத்திற்கு உடன்பட்டார் மற்றும் பூங்கா அமைப்பதற்கு அரசு நிதியில் இருந்து ஒரு சிறு மானியம் வழங்கினார். 

"ஆல்பிரட் வென்னிங்" மூலமாக இப்பூங்காவிற்கு பரப்பளவில் திட்டம் ஒன்று அமைக்கப்பட்டது. இத்திட்டத்தில், "பரிசோதனைப்ப் பொருளாதாரத் தோட்டம்" ஒன்றும் அடங்கும். அந்நிலத்தில் உள்ள புதர்க்காடுகள் மற்றும் "லலாங்" வகைப் புற்கள் அகற்றப்பட்டு, அப் பகுதிகளில் அலங்காரமாக பூக்கும் மரங்கள் மற்றும் சிறு செடிகள் நடப்பட்டன. இந்தத் திட்டம் பொதுமக்களின் ஆதரவைக் குறிப்பாக கான்டோனிஸ் சமூகத்தில் பெரும் வரவேற்பை பெற்றது. இதனால், கான்டோனிஸ் சமூகத்தின் முன்னணி நபரான "டோகே சோவ் ஆ எவோக்" 1888 ஆம் ஆண்டில் ஆரம்ப நடவு திட்டத்திற்கு நூறு செம்பா மற்றும் ஆரஞ்சு மரங்களை வழங்கினார். "ஸ்வெட்டென்ஹாம்" மனைவியால் சிட்னி ஏரி என்று பெயரிடப்பட்ட ஒரு செயற்கை ஏரி "சன்ஜீ ப்ராஸ் ப்ராஸ்" பள்ளத்தாக்கில் உருவாக்கப்பட்டது. (இந்த ஏரி இப்பொழுது பெர்டானா ஏரி என்று அழைக்கப்படுகிறது). இந்த திட்டம் முடிவடைவதற்கு கிட்டத்தட்ட பத்து ஆண்டுகள் ஆனது. ஆனால் இப் பூங்கா வேலை தொடங்கிய ஒரு வருடத்திற்குப் பின்னர் முறையாக மே 13, 1889 அன்று "ஸ்ட்ரெய்ட்ஸ்" குடியேற்றங்களின் ஆளுனர் "சர் செசல் கிளெமென்டி ஸ்மித்" என்பவரால் திறந்து வைக்கப்பட்டது.

தற்போது "கார்சோசா செரி நெகரா" என அழைக்கப்படும் பிரித்தானிய அரசாங்கப் பிரதிநிதியான "ஃபிராங்க் ஸ்வெட்டன்ஹாமின்", அலுவலக இல்லமானது, இங்குள்ள ஒரு மலை உச்சியில் அமைந்துள்ளது. மேலும், ஆல்பிரட் வென்னிங், 1890 ஆம் ஆண்டில், ஏரி சங்கம் என்கிற பெயரில் ஒரு (இப்போது "ராயல் லேக் கிளப்" என்று அழைக்கப்படுகிறது) சமூக சங்கத்தை உருவாக்கினார். இது, சிலாங்கூர் சங்கத்தைப் போலல்லாமல், ஐரோப்பியர்களுக்கென்றே ஏற்படுத்தப்பட்ட சங்கமாக இருந்தது. அரை நூற்றாண்டுக்கும் மேலாக கோலாலம்பூரில் ஐரோப்பியர்கள் சமூக அரங்கில் மேலாதிக்கம் செலுத்தும் ஒரு தனித்த ஐரோப்பிய சங்கமாக இது விளங்கியது. 1963 ல் கட்டப்பட்ட மலேசிய நாடாளுமன்றம் இப் பூங்காவின் வடக்கு எல்லையில் அமைந்துள்ளது. 

இருப்பிடம்
வரலாறு
பெயரிடுதல்
பார்க்கவேண்டிய இடங்கள்